**Per Sverre Opedal** (født 1956) er tidligere avdelingsdirektør for nasjonal beredskap og hjelpekorps i Norges Røde Kors. Han er generalmajor og var tidligere generalinspektør for Hæren, en stilling han hadde fra 27. mars 2009 til han 24. april 2013 ble erstattet av generalmajor Rune Jakobsen.

Yrkeskarriere
-------------

Opedal begynte sin militære løpebane i 1976 i Hans Majestet Kongens Garde. Han gikk ut av Krigsskolen i 1980. Opedal har også Hærens stabsskole og har gått ved Forsvarets høgskole. I tillegg har han utenlandsk utdanning fra Army Command and Staff College i Storbritannia og NATO Defence College i Roma.

Etter Krigsskolen tjenestegjorde Opedal ved Hærens jegerskole, Befalsskolen for infanteriet i Nord-Norge og som lærer ved Krigsskolen. Fra 1986 til 1989 var han adjutant for kronprins Harald.

Fra 1991 til 1993 var han stabsoffiser i rustningskontrollkontoret i Forsvarets Overkommando. Etter en tid som instruktør ved Hærens stabsskole i 1995, ble han samme år stabsoffiser i Forsvarsdepartementet. Opedal var garnisonssjef ved Garnisonen i Sør-Varanger fra 1998 til 2000. Deretter tjenestegjorde han fra 2000 til 2003 som utvekslingsoffiser ved United States Marine Corps i Camp Lejeune i Nord-Carolina i USA.

Tilbake i Norge ble han i 2003 avdelingssjef i avdeling for rådgivning og strukturplanlegging i Heimevernsstaben i Forsvarsstaben. Høsten 2004 tjenestegjorde han i Afghanistan, som nestkommanderende i Kabul Multinational Brigade i ISAF. Fra 2007 var han tilbake i Forsvarsstaben, denne gang som nestkommanderende i personellavdelingen.

I mars 2009 ble han utnevnt til generalinspektør for Hæren. Han tjenestegjorde som generalinspektør til 2013, da han ble sjef for organisasjonsavdelingen i Forsvarsstaben.

I 2014 begynte han som avdelingsdirektør for nasjonal beredskap og hjelpekorps i Norges Røde Kors.

Utmerkelser
-----------

Opedal ble ved avgangen som generalinspektør for Hæren tildelt Forsvarets hederskors.

Opedal har også mottatt blant annet Forsvarsmedaljen med laurbærgren, Kong Olav Vs minnemedalje, Forsvarsmedaljen med stjerne, Forsvarets medalje for internasjonale operasjoner, Forsvarets operasjonsmedalje – Afghanistan, Hærens vernedyktighetsmedalje med tre stjerner, ridder av Den islandske falkeorden, ridderfortjenstkors av første klasse av Forbundsrepublikken Tysklands fortjenstorden, Legion of Merit, Meritorious Service Medal (USA) og NATO-medaljen for ISAF. Han har også Forsvarets medalje for skyting og Nijmegenmedaljen.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Utmerkelser

|  |  |
| --- | --- |
| Forsvarets hederskors | Forsvarsmedaljen med laurbærgren |

|  |  |  |  |
| --- | --- | --- | --- |
| Kong Olav Vs minnemedalje | Forsvarsmedaljen med stjerne | Forsvarets INTOPS-medalje | Forsvarets operasjons-medalje Afghanistan |

|  |  |  |  |
| --- | --- | --- | --- |
| Hærens vernedyktighets-medalje med tre stjerner | Den islandske falkeorden ridder | Forbunds-republikken Tysklands fortjenstorden | Legion of Merit kommandør |

|  |  |  |  |
| --- | --- | --- | --- |
| Meritorious Service Medal | NATO-medaljen (ISAF) | Forsvarets medalje for skyting | KNBLO-medaljen |

 |

Referanser
----------

1. ↑  
Espen Schiager (27. mars 2009). «Ny generalinspektør for Hæren» **(norsk)**. Arkivert fra originalen 2. april 2009. Besøkt 1. april 2009.
2. 1 2  «Her er den nye generalinspektøren», *NRK Nordnytt*, 24. april 2013.
3. 1 2 3 4  CV Per Sverre Opedal, Forsvarsdepartementet, 27. mars 2009.
4. ↑  Utnevnelser i statsråd 27. mars 2009, Forsvarsdepartementet, pressemelding, nr.: 09-11/2009, 27. mars 2009.
5. ↑  Ny generalinspektør i Hæren utnevnt, Forsvarsdepartementet, pressemelding, nr.: 25/2013, 12. april 2013.
6. ↑  «Fálkaorðuhafar» Arkivert 5. mars 2016 hos Wayback Machine. *falkadb.forseti.is*, besøkt 30. april 2013.
7. ↑  «U.S. Army Europe Commander presents Legion of Merit to Norwegian Army Chief of Staff» Arkivert 2013-03-17, hos Wayback Machine. *.eur.army.mil*, 4. oktober 2012, besøkt 25. april 2013.
8. ↑  «Holdninger er først og fremst et sjefsansvar», *db.no*, 27. september 2010, besøkt 25. april 2013.